Hølen bru ble bygget i første halvdel av 1800-tallet, noen år etter Bakka bru, og antatt samtidig med Indre Høla bru. Den daværende veien mellom Sogndalstrand og Vestlandske hovedvei på Heskestad gikk over Hølen til Vassenden, hvor man enten byttet til båt over Steinsvatnet og Eidsvatnet eller fortsatte over Duefjellet til Steine og videre til Eide. Ved Gildredalen var det sidevei til Elgjestraum over Elgjestraumen bru.